《治病》
清代·钱宝琛

治病如治国，药石匪妄投。君臣佐使间，大小理亦侔。

人生精气神，浩荡天机流。阴阳既适职，体质分刚柔。

肤革一以实，肓膏百无忧。菖蒲亦引年，丹砂亦可求。

树本苟不固，病𤺄谁能瘳。勿用扁鹊言，终从贾生谋。

作者简介：（1785—1859）江苏太仓人，字楚玉，一字伯瑜，晚号颐叟。嘉庆二十四年进士。道光间历任长芦盐运使，云南按察使，浙江布政使及湖南、江西、湖北等省巡抚。咸丰间奉命办理江苏团练事宜。有《存素堂全集》。